snake bitr, teenager die
झाड़फूंक के चक्कर में गई किशोरी की जान
Publish Date:Tue, 13 Aug 2019 04:37 PM (IST)
- सांप काटने पर अस्पताल ले जाने के बजाय परिजन ले गए थे ओझा के पास - देर रात तक झाड़फूंक
- सांप काटने पर अस्पताल ले जाने के बजाय परिजन ले गए थे ओझा के पास
- देर रात तक झाड़फूंक करने के दौरान शरीर में विष फैल जाने से हुई मौत
जागरण संवाददाता, कोलकाता : दक्षिण 24 परगना जिले के बासंती थानांतर्गत सात नंबर रानीगढ़ अंचल के जयगोपालपुर गांव में सांप काटने पर अस्पताल ले जाने के बजाय ओझा के पास लेकर तंत्र-मंत्र और झाड़फूंक करवाने के चक्कर में एक किशोरी की मौत हो गई। उसकी पहचान रिमी मंडल (14) के रूप में हुई है। घटना के बाद से ओझा फरार है। उसके खिलाफ मामला दर्ज कर पुलिस ने तलाश शुरू कर दी है।
जानकारी के मुताबिक जयगोपालपुर निवासी रिमी को सोमवार की रात सांप ने काट लिया था। उसे अस्पताल ले जाने के बदले परिजन ओझा के पास लेकर चले गये। उसने (ओझा) देर रात तक रिमी की झाड़फूंक की। पर स्वस्थ्य में सुधार होने के बजाय उसकी तबीयत और खराब होती चली गई। हालत बेहद गंभीर देख बाद में ओझा ने भी हाथ खड़े कर दिए। तब परिजन उसे बासंती महकमा अस्पताल ले जाया गया, जहां चिकित्सकों ने मृत घोषित कर दिया। चिकित्सकों ने कहा कि शरीर में जहर फैल जाने के कारण ही रिमी की मौत हुई है। अलग उसे समय रहते अस्पताल लाया गया होता, तो उसकी जान बच सकती थी। उधर, घटना की सूचना पाकर बासंती थाने की पुलिस भी पहुंच गई। शव को कब्जे में लेकर पोस्टमार्टम के लिए भेज दिया। साथ ही स्वत: संज्ञान लेते हुए मामला दर्ज कर ओझा की तलाश शुरू कर दी है। खबर लिखे जाने तक इस मामले में किसी की गिरफ्तारी की कोई सूचना नहीं है।
# snake bitr
# teenager die